OzLabs/hebrew-wiki-articles huggingface dataset:
יחסי אוסטריה–טורקיה

שגרירות אוסטריה באנקרה 
יחסי אוסטריה–טורקיה הם היחסים בין רפובליקת אוסטריה ובין הרפובליקה הטורקית והמדינות שקדמו להם.

== ההבסבורגים והעות'מאנים ==
מימי הביניים ועד המאה ה-20, אוסטריה וטורקיה של ימינו היו אזורי הליבה בתוך אימפריות גדולות בהרבה. אוסטריה הייתה מקום מושבו של בית הבסבורג וטורקיה נשלטה על ידי בית עות'מאן (הידוע גם בשם השושלת העות'מאנית). ממלכת הבסבורג והאימפריה העות'מאנית היו שתיהן תאגידים גדולים רב-אתניים, ואימפריות יריבות אלה ניהלו מלחמות תכופות זו בזו על השליטה במרכז אירופה וחבל הבלקן.

בשיאה איימה האימפריה העות'מאנית לכבוש את וינה, הבירה האוסטרית פעמיים: בשנת 1529 וב-1683. אולם לאחר התבוסה העות'מאנית השנייה בווינה וסיום המלחמה הטורקית הגדולה בשנת 1699, ההבסבורגים השיגו את העליונות, וכבשו את הונגריה וקרואטיה מהעות'מאנים. לאחר ההישגים הללו, אוסטריה לא הצליחה עוד להתקדם לבלקן, בגלל ההשפעה המתחרה של רוסיה, ובשל הסכסוך המכונה השאלה המזרחית. בזמן שהשליטה העות'מאנית בבלקן התמוססה, האוסטרים לא הצליחו לספח שטח חדש עד משבר בוסניה בשנת 1908, ואפילו זה גרם למשבר דיפלומטי (המשבר הבוסני). בינתיים רוסיה סייעה למספר לאומים בבלקן למרוד בעות'מאנים ולהקים מדינות לאום נפרדות בבלקן. לאחר השינויים שקרו ממלחמת העצמאות היוונית (1821–1829) למלחמות הבלקן (1912–1913), האימפריות האוסטריות והעות'מאניות כבר לא גבלו זו בזו. דבר זה איפשר לשניהם להצטרף למעצמות המרכז כבעלות ברית במהלך מלחמת העולם הראשונה. התבוסה של מעצמות המרכז הביאה להפלת שתי האימפריות בתום המלחמה.

== הרפובליקות האוסטרית והטורקית ==
אוסטריה מנהלת כיום יחסים תקינים עם טורקיה . עם זאת, ישנם כמה סיבוכים קלים. אוסטריה, שבה מתגוררים כ-250,000 טורקים (כ-3% מאוכלוסיית אוסטריה), הייתה בחזית חסימת הצטרפותה של טורקיה לאיחוד האירופי.

== הצטרפותה של טורקיה לאיחוד האירופי ==
ב-10 בנובמבר 2010 התערערו היחסים בין המדינות, לאחר ששגריר טורקיה באוסטריה האשים את הציבור האוסטרי ואת המנהיגות הפוליטית האוסטרית בשנאת זרים, וקרא לארגונים בינלאומיים עם נציגויות בווינה להעביר את פעילותם למדינה אחרת. מפלגת החירות קראה להפסיק את היחסים הדיפלומטיים ולהפסיק את שיחות הצטרפות האיחוד עם אנקרה.

בדצמבר 2017 האשימה טורקיה את הממשלה האוסטרית הנכנסת באפליה וגזענות, לאחר שהיא לא הסכימה להצטרפותה של אנקרה לאיחוד האירופי. בנוסף, טורקיה תקפה את האיחוד האירופי על כך שלא גינתה את גישת הממשלה האוסטרית. כמו כן, משרד החוץ הטורקי האשים את הממשלה הנכנסת ב"אי-יושר", והזהיר כי גישתם תביא את אוסטריה "לסף אובדן הידידות של טורקיה" ותיענה עם "התגובה המגיעה לה."<ref>[https://www.timesofisrael.com/turkey-accuses-new-austria-government-of-racism/ Turkey accuses new Austria government of racism]</ref>

== קישורים חיצוניים ==

== הערות שוליים ==
בית החולים חוושנשאן

בית החולים חְווֹשֶנְשָאן (בסינית: 火神山医院; בפין-יין: Huǒshénshān Yīyuàn - "חְווֹשֶׁנְשָׁאן יִייְוֵּ'אן"; מילולית: "הר אל האש") הוא בית חולים לשעת חירום שנבנה בסין בין התאריכים 23 בינואר 2020 ל-2 בפברואר 2020 (10 ימים בלבד), בתגובה להתפרצות נגיף הקורונה במדינה.<ref></ref><ref></ref> בית החולים ממוקם בסמוך לאגם גְ'ה-יִין (知音湖) במחוז צָאיְדְייֵן, ווהאן, חוביי. בית החולים פועל תחת ניהולו המלא של צבא השחרור העממי של סין.<ref></ref> בית חולים שדה שני, בית החולים ליישנשאן, נבנה גם הוא באותו הדגם.<ref></ref>

== אטימולוגיה ==
השם "חְווֹשֶׁנְשָׁאן" (火神山, מילולית: "הר אל האש") הוא על שם ג'וז'ונג, דמות חשובה במיתולוגיה הסינית ובדת העממית הסינית.

== היסטוריה ==
בניית בית החולים החלה בערב 23 בינואר 2020, והפעילות בו התחילה ב־3 בפברואר 2020.<ref></ref> בתחילת תהליך הבנייה נאספו עשרות דחפורים וציוד נוסף לעבודות עפר, כדי ליישר את הקרקע. אחרי היישור הונחו, ביסודות הבניין, כמה שכבות בידוד ובטון, שמטרתן למנוע מהקרקע להזדהם עם הגעת החולים למקום.<ref name="wsj.com">https://www.wsj.com/articles/how-china-can-build-a-coronavirus-hospital-in-10-days-11580397751</ref> בתחילת הבנייה נדרשו עובדים רבים לעבוד במשך שתי משמרות, 12 שעות ביום, בשל מחסור בעובדים. עם זאת, בהמשך נוספו כ-3,000 איש (בסך הכל עבדו במיזם הבנייה כ-7,500 איש), והועסקו מסביב לשעון בשלוש משמרות שונות.<ref>https://news.cgtn.com/news/2020-01-29/All-eyes-in-Wuhan-fast-construction-of-hospitals-on-livestream-NDYVIlFj0I/index.html</ref>
סרטון של בית החולים בבנייה
בניית בית החולים הסתיימה ב־2 בפברואר, והוא התחיל את פעילותו ב-3 בפברואר.

== עיצוב ==
בית החולים מעוצב על פי בית החולים שיאוטאנגשאן, שנבנה בפרברי בייג'ינג בשישה ימים בתחילת מגפת סארס בשנת 2003.<ref></ref><ref></ref>

בית החולים נבנה בבנייה טרומית, כדי להקל על הבנייה,<ref>https://qz.com/1792705/coronavirus-the-engineering-behind-wuhans-rapidly-built-hospitals/</ref> והיחידות הונחו על עמודים כדי להרחיקן מהאדמה. כל יחידה היא כעשרה על עשרה מטרים, ויש בה מקום לשתי מיטות. כל חדר הופעל והיה נתון בבידוד כדי למנוע התפשטות מיקרואורגניזמים מבית החולים.<ref name="wsj.com"/>

== ראו גם==
* בית החולים ליישנשאן
* בית חולים שדה
* המרכז הרפואי האזורי דבי מאונטיין

== קישורים חיצוניים ==

*
*

== הערות שוליים ==

קטגוריה:ווהאן: מבנים
קטגוריה:הרפובליקה העממית של סין: בתי חולים
קטגוריה:מגפת הקורונה ברפובליקה העממית של סין
מקס ואלשייד

מקסימליאן ריצ'רד "מקס" ואלשייד (בגרמנית: Max Walscheid; נולד ב-13 ביוני 1993) הוא רוכב אופני כביש גרמני בקבוצת ג'ייקו - אלולה.

== ביוגרפיה ==
ואלשייד נולד ב-13 ביוני 1993 בנויוויד שבגרמניה.

ב-2014 ניצח ואלשייד את אליפות גרמניה עד גיל 23.

=== ג'איינט אלפסין (2016–2019) ===
ואלשייד חתם בג'איינט אלפסין בשנת 2016, לאחר שרכב בקבוצת הקונטיננטל סטולינג משנת 2012 עד 2014 ובשנת 2015 בקבוצת הקונטיננטל קוטה–לוטו.

ב-2016, ואלשייד סיים שני באליפות גרמניה, כשהוא מפסיד לאנדרה גרייפל בספרינט רב משתתפים. בסוף העונה ניצח ואלשייד את קטגוריית הנקודות בטור של האיינן וחמישה קטעים נוספים. ב-23 בינואר, ואלשייד וחמישה רוכבים נוספים מהקבוצה, נפגעו מרכב במהלך אימון בספרד.

ב-2017, ניצח את הקטע החמישי בטור של דנמרק.

ב-2018, סיים ואלשייד שישי במרוץ שלדפרייס וניצח את הקטע השלישי בטור דה יורקשייר. הוא סיים שלישי באליפות גרמניה וערך את הופעת הבכורה שלו בגרנד טור כאשר נבחר לוואלטה אספנייה, אך לא בלט וההישג הבכיר שלו במרוץ היה מקום 11 בקטע ה-21. ואלשייד ניצח את מרוץ ספארקאסן מינסטרלנד ג'ירו, כשהוא מקדים את ג'ון דגנקולב ואת נילס פוליט.

ב-2019, סיים ואלשייד שני במרוץ שלדפרייס. הוא סיים ביחד עם קבוצתו במקום השני במרוץ האמר סטאוונג'ר ובמקום הרביעי במרוץ האמר לימבורג. הוא סיים רביעי באליפות גרמניה בנגד השעון ונבחר שוב לוואלטה אספנייה, כשההישג הבכיר שלו במרוץ היה מקום 9 בקטע ה-14. הוא ניצח את מרוץ אומלופ ואן האוטלנד ליכטרוולדה, לאחר שניצח בספרינט מתוך חמישה רוכבים. ואלשייד סיים חמישי במרוץ ספארקסן מונסטרלנד ג'ירו, לאחר תום המרוץ היה מעורב בתקרית אלימה, כאשר פלוריאן סנשל הצרפתי הכה אותו על הקסדה בעת שואלשייד התראיין, לטענת סנשל, ואלשייד גרם להתרסקות שהתרחשה במטרים האחרונים של המרוץ, בה נפל סנשל.

=== NTT Pro Cycling (2020–2021) ===
ואלשייד חתם בקבוצת NTT Pro Cycling לאחר ארבע שנים בסאנווב.

== קישורים חיצוניים ==

* 

== הערות שוליים ==

קטגוריה:רוכבי אופניים גרמנים
קטגוריה:גרמנים שנולדו ב-1993
תאומטיכתידיים

תאומטיכתידיים (שם מדעי: Thaumatichthyidae) היא משפחת דגי גרם מסדרת החכאים, אשר חיים רק במצולות הים ברחבי כל האוקיינוסים. משפחה זו כוללת שני סוגים ובהם 8 מינים. משפחה זו קרובה מעט למשפחת החכאים אונירודיים. דגים אלה קטנים יחסית באורך של 7.5 עד 15.5 סנטימטרים וכמו אצל חכאים אחרים הנקבות גדולות יותר מהזכרים.

המאפיין העיקרי שלהם הוא מבנה הלסתות המגושמות והארוכות יחסית שבהן שורות של שיניים מחודדות דמויות ניבים שמיועדות בעיקר לתפיסת טרף של דגים ודיונונים השוחים בקרבתם. כמו שאר החכאים הם מפתים טרף באמצעות איבר זוהר - תוצאה של נהורנות, בקצה "חכה" מאחד מקוצי סנפיר הגב שלהם.

אצל בני הסוג Thumatichthys הפיתיון מוצב ממש מתחת ללסת העליונה, כלומר בתוך פיהם. אצל הסוג Lasiognathus הפיתיון הקרן של החכה מוצבת מעל הלסתות ומשתלשלת מטה, גם נמוך יותר מטווח הלסתות, אך הם יכולים להרקיד את הפיתיון כדי שיצוף באזור הלסתות.

==מיון==
*סוג Lasiognathus
**מין Lasiognathus amphirhamphus
**מין Lasiognathus beebei
**מין Lasiognathus dinema
**מין Lasiognathus intermedius
**מין Lasiognathus saccostoma
**מין Lasiognathus waltoni
*סוג Thaumatichthys
**מין Thaumatichthys axeli
**מין Thaumatichthys binghami
**מין Thaumatichthys pagidostomus

==קישורים חיצוניים==

קטגוריה:חכאים
וינטרה טלסקופה

וינטרה טלסקופה (שם מדעי: Winteria telescopa) הוא מין יחיד בסוגו של דג בן למשפחת האופיסטופרוקטיים שבסדרת הארגנטיניים, אשר מצוי רק במצולות הים בעומק שבין 400 ל-2,500 מטר במרבית האוקיינוסים. בין השאר נצפה בדרום-מזרח האוקיינוס האטלנטי סמוך למפרץ גינאה, ברחבי האוקיינוס ההודי, במרכז ומערב האוקיינוס השקט, וסביב יפן, אוסטרליה וניו זילנד. לא ידוע עליו הרבה והוא הוגדר בשנת 1901 לראשונה.
== מאפיינים ==
זהו דג קטן יחסית באורך של לא יותר מ-15 סנטימטרים. דג זה כדורי בצורתו ובעל חלל עיניים גדולות מאוד, גדולים יותר ממרבית הראש ומוזרים מאוד בצורתם ובעל לסתות קטנות ללא שיניים בעלות פתח צר המזכיר מעט חדק, דרכו הוא שואב מזון. צבעו כחול כהה עד שחור והגוף מחזיר אור בהשתקפויות כסופות. הוא בעל סנפירים קטנים מאוד בעלי מספר קוצים לאורכם ובעל סנפיר חזה קרוב לראש העוזר לו להסתובב. הוא איטי מאוד ורוב זמנו מרחף בחלל המיימי הרחק מהקרקעית.

מבנה עיניו של הדג מיועדות להבחנה בטרף מפיק נהורנות כמו שטרגליים, שטצדאים ודגים קטנים.

==קישורים חיצוניים==

== הערות שוליים ==

קטגוריה:אופיסטופרוקטיים
קטגוריה:מקריני סנפיר יחידים בסוגם
ראיין קלי

ראיין ג'ונתן קלי (באנגלית: Ryan Jonathan Kelley; נולד ב-31 באוגוסט 1986) הוא שחקן אמריקאי שהחל להתפרסם כילד. מוכר מתפקידו בדמות ג'ורדן פריש בסדרת הנעורים "זאב צעיר".

== ביוגרפיה ==
קלי נולד וגדל בפרברים המערביים של שיקגו. הוא החמישי מבין 15 ילדים, יש לו שש אחיות ושמונה אחים. הוריו חינכו אותם כלותרנים.

קלי הצטרף לגילדת שחקני המסך בגיל ארבע ושיחק לראשונה בסרט בגיל שש.

בגיל 18 עבר ללוס אנג'לס לשם המשך קריירת המשחק שלו.

== פילמוגרפיה ==

=== קולנוע ===
{| class="wikitable"
!שנה
!סרט
!דמות
|-
|1995
|Roommates
|מו
|-
|1999
|Charming Billy
|דואן בגיל 10
|-
|2002
|Stolen Summer
|שיימוס אומאלי
|-
|2002
|Stray Dogs
|ג'יי. פרד קרטר
|-
|2004
|Mean Creek
|קלייד
|-
|2004
|The Dust Factory
|ראיין פלין
|-
|2006
|Outlaw Trail: The Treasure of Butch Cassidy
|רוי פארקר
|-
|2006
|מכתבים מאיוו ג'ימה
|
|-
|2007
|Still Green
|אלן
|-
|2015
|חזירי המלחמה
|ויליאם יורק
|-
|2016
|Lucifer
|פיטר מת'יסון
|-
|2017
|Realms
|בובי
|-
|2019
|Badland
|ג'ספר מורטנסון
|}
=== טלוויזיה ===
{| class="wikitable"
!שנה
!שם
!תפקיד
!הערות
|-
| rowspan="3" |2009
|תפילות לבובי
|בובי גריפית'
|סרט טלוויזיה
|-
|Ben 10: Alien Swarm
|בן טניסון
|סרט טלוויזיה
|-
|Mending Fences
|צ'אק בנטלי
|סרט טלוויזיה
|-
|2012
|Sexting in Suburbia
|מארק קרי
|סרט טלוויזיה
|-
|2014–2017
|זאב צעיר
|ג'ורדן פריש
|סדרת טלוויזיה
|-
|2017
|Do I Say I Do
|מייק פרייס
|סרט טלוויזיה
|-
|2019
|A Beauty & The Beast Christmas
|ביו בראדלי
|סרט טלוויזיה
|}

== קישורים חיצוניים ==

==הערות שוליים==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1986
האלכסון הריק

101 מחוזותיה - השטח בין הקווים המקווקים מתאר את האלכסון הריק|ממוזער]]
ממוזער
האלכסון הריק (מצרפתית: diagonale du vide) הוא אלכסון המתאר רצועה דלת אוכלוסין, שמשתרעת על רוב מרכז צרפת - מהפירנאים האטלנטיים עד ארדן. צפיפות האוכלוסין שם קטנה משמעותית ביחס לממוצע הצרפתי.

==תיאור ומגמות היסטוריות==
הסיבות לאלכסון הריק מגוונות. ביניהן ניתן לכלול תהליכי אורבניזציה ועזיבה מסביבת הכפר . כמו כן, אבדות כבדות מקרב תושבי האזור במהלך מלחמת העולם הראשונה הביאו לכיווץ משמעותי באוכלוסייה. לפי משרד פיתוח האדמות הצרפתי ה"אלכסון הריק" הוא המונח הסטנדרטי, אם כי חלק מהאנשים קוראים לו גם "אלכסון הצפיפות הנמוכה" (diagonale des faibles densités), והגאוגרף הצרפתי ז'אן פרנסואה גרבייר קרא לאזור "המדבר הצרפתי". במאה ה-21 הנושא עלה לכותרות בעקבות מחלוקת בין שני ההיסטוריונים והדמוגרפים הרב לה ברה ועמנואל טוד , האם ישנו גידול מסוים באוכלוסייה. לבסוף לא נמצאה תשובה ברורה. רבים מתושבי ה"אלכסון הריק", חקלאים במקצועם, לוקחים חלק במחאת האפודים הצהובים. בינואר 2020 פרסם יובל בן-עמי כתבה על האלכסון הריק במוסף הארץ.<ref></ref>

==הערות שוליים==

קטגוריה:צרפת: גאוגרפיה
קטגוריה:צרפת: דמוגרפיה
קטגוריה:צרפת: אזורים
Live Acoustic (מיני-אלבום של דואה ליפה)

Live Acoustic (בעברית: הופעה חיה אקוסטית) הוא מיני-אלבום של הזמרת הבריטית-אלבנית דואה ליפה. המיני-אלבום יצא לאור ב-8 בדצמבר 2017, על ידי חברת התקליטים וורנר רקורדס.<ref></ref>

==רשימת רצועות==

==קישורים חיצוניים==

== הערות שוליים ==

קטגוריה:מיני-אלבומים מ-2017
קטגוריה:אלבומי דואה ליפה
קטגוריה:מיני-אלבומים באנגלית
קטגוריה:מיני-אלבומי חברת וורנר רקורדס
נמל החלל וייט סנדס

נמל החלל וייט סנדס (באנגלית: White Sands Space Harbor, בעבר נקרא Northrup Strip) היה מסלול המראה של מעבורות חלל, אתר בדיקה למחקר טילים, ואזור אימוני ראשוני בשימוש נאס"א לאסטרונאוטים המאמן אותם בפניות ונחיתות במטוסי ההדרכה של המעבורת ובכלי טיס מסוג T-38. בנמל יש מסלולי תעופה, עזרי ניווט, תאורת מסלול ומתקני בקרה, והוא שימש גם כאתר הנחיתה האמיתי של מעבורות גיבוי שונות.

הנמל נמצא כ-80 קילומטרים מערבית לאלמוגורדו , ניו מקסיקו, בגבולות טווח הטילים שלו.

== מתקני מסלול ==
מתקן הבדיקה הממוקם בניו מקסיקו, נבחר בשנת 1962 על ידי מטה נאס"א והיה ידוע כאתר אפולו עד 1965. מתקן זה הוא לוויין של נאס"א, מרכז החלל ג'ונסון.

בשנת 1964 הובער בפעם הראשונה מנוע של רקטות באתר. מאז יש למתקן הבדיקה בנמל החלל תמיכה מתחנת החלל הבינלאומית ומתוכניות נוספות של נאס"א.

בשנת 1976 בחרה נאס"א ברצועת נורת'רופ כאתר להכשרת טייסי מעבורות החלל, ואז בנוסף לנמל מסלול המראה שני שחצה את רצועת הנחיתה המקורית מצפון-דרום, ובשנת 1979 האריכו את שני מסלולי ההמראה ל-10,668 מטרים. מסלולים אלו כוללים מסלול צר באורך של 4,572 מטרים שהורחב בשני קצוותיו ב-3,048 מטרים נוספים כדי לאפשר לנמל החלל לשמש כמתקן נחיתה לגיבוי.

== נחיתות מעבורות ==
ב-30 במרץ 1982 נאלצה משימת מעבורת החלל קולומביה STS-3 לנחות בנמל החלל וייט סנדס, לאור תנאי מזג האוויר גרועים במרכז החלל קנדי ובבסיס חיל האוויר אדוארדס, זוהי משימת מעבורת החלל היחידה שנחתה בוייט סנדס.

== מטווח הטילים וייט סנדס ==
הנמל הוא חלק ממתקני המסלול (המתקן הגדול והמשמעותי ביותר), של שטח בן כ-8,300 קילומטרים רבועים המכונה מטווח הטילים וייט סנדס המשמש את צבא ארצות הברית לניסויי טילים ומערכות נשק, השוכן בשטחם של חמישה מחוזות שונים בניו מקסיקו, והוא המתקן הצבאי הגדול בארצות הברית. ב-9 ביולי 1945 הוקם "וייט סנדס" לבדיקת רקטות ארוכות טווח אמריקאיות וגרמניות. שבוע לאחר מכן, ב-15 ביולי, נבחנה במקום פצצת האטום הראשונה.

בבסיס מתבצעות אף בדיקות של מערכות ישראליות, בין היתר של כיפת ברזל<ref></ref> וסדרת טילי החץ.

בשטחי המטווח נמצאים אף מתקנים של נאס"א המשמשים לשיגורי לוויינים ורקטות המופעלים על ידי מרכז החלל ג'ונסון.

==ראו גם==
* מטווח הטילים וייט סנדס

==קישורים חיצוניים==

* [https://www.loc.gov/item/nm0343/ תיאור נמל החלל באתר ספריית הקונגרס האמריקאית]
* [https://www.nasa.gov/centers/wstf/about/history/WSSH.html#.X-sZ6c0zZPY תיאור הנמל באתר של NASA]

== הערות שוליים ==

קטגוריה:בסיסי צבא בארצות הברית: חיל האוויר של ארצות הברית
קטגוריה:נאס"א: מתקנים
קטגוריה:ניו מקסיקו
קטגוריה:נמלי חלל אמריקאיים
וייט סנדס
מגקמלוס

מגקמלוס (שם מדעי: Megacamelus; משמעות השם: "גמל ענקי") הוא סוג נכחד של גמל שחי בתקופות המיוקן והפליוקן שבתת-התור הנאוגן ברחבי אמריקה הצפונית בין השנים 10.3—4.9 מיליון שנה מזמננו, כך שהתקיים במשך 5.1 מיליון שנים.

בסוג זה נכלל מין אחד - Megacamelus merriami, אשר הוגדר בשנת 1929 בידי החוקר פריק. המאובנים נמצאו בנברסקה ואיידהו ודרומה עד דרום קליפורניה.

המגקמלוס היה גמל גדול ביותר, מה שנתן לו את שמו, אשר התחרה במיני הגמלים הגדולים ביותר מעולם לצד הטיטאנוטילופוס, הפרקמלוס, המגטילופוס והגמל הסורי. הוא הגיע לגובה 3.7 מטר ולמשקל של בין 1,700 עד 3,600 קילוגרם. מבנהו הגדול עזר לו לאכול צמחייה קשיחה ועשבונית שהשתרעה על פני הערבות בהם חי, לצד מיני גמלים ואוכלי עשב נוספים.

==קישורים חיצוניים==

*[http://fossilworks.org/bridge.pl?action=taxonInfo&taxon_no=42531&is_real_user=1 מגקמלוס באתר fossilworks] 

קטגוריה:גמליים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו בנאוגן באמריקה הצפונית
קטגוריה:מכפילי פרסה שחיו בנאוגן
קטגוריה:מאובני טקסונים שתוארו ב-1929
לילה סווסטה

לילה סווסטה (באנגלית: Leela Savasta; נולדה ב-28 באוקטובר 1985) היא שחקנית קנדית. התפרסמה עקב גילום דמותה של טרייסי אן בסדרת המדע הבדיוני האמריקאית "בטלסטאר גלקטיקה".

== פילמוגרפיה ==
{| class="wikitable"
!שנה/שנים
!שם
!דמות
! class="unsortable" |פרטים
|-
|2006
|חג מולד שחור
|קלייר קרוסבי
|סרט קולנוע
|-
|2006
|A Girl Like Me: The Gwen Araujo Story
|צ'יטה אראוחו
|סרט טלוויזיה של Lifetime
|-
|2007
|Integrity of the Amish
|התר
|סרט קצר
|-
|2007
|Cleaverville
|לורה
|סרט טלוויזיוני
|-
|2007
|Intelligence
|לורנה סאלאזאר
|10 פרקים
|-
|2008–2009
|בטלסטאר גלקטיקה
|טרייסי אן
|6 פרקים
|-
|2008
|סטארגייט אטלנטיס
|קפטן אלישה ויגה
|2 פרקים
|-
|2009
|Knights of Bloodsteel
|פילין
|2 פרקים
|-
|2009
|אאוריקה
|ג'וליה גולדן
|2 פרקים
|-
|2009–2010
|Cra$h & Burn
|לוסיה סילבה
|13 פרקים
|-
|2011
|The Craigslist Killer
|ברמנית
|סרט טלוויזיוני
|-
|2012
|זאת מלחמה
|קלי
|סרט קולנוע
|-
|2014
|Heavenly Match
|קאלי
|סרט טלוויזיוני
|-
|2014
|Hastings Street
|מלודי
|וידאו ל־DVD
|-
|2014
|Joy Ride 3: Roadkill
|אליסה רוסאדו
|וידאו ל־DVD
|-
|2014
|עיניים גדולות
|ניצבת
|סרט קולנוע
|-
|2015
|Santa's Little Helper
|טניה
|וידאו ל־DVD
|}

== קישורים חיצוניים ==
* 

==הערות שוליים==

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1985
פלאולמה

פלאולמה (שם מדעי: Palaeolama; מילולית: "למה עתיקה") הוא סוג נכחד של יונק ממשפחת הגמליים אשר היה קרוב ללמה המודרנית. הוא התקיים במשך תקופת הפליסטוקן שלפני 1.8 עד 0.011 מיליון שנה מהיום באמריקה הצפונית ואמריקה הדרומית, אליה היגר לאחר ההחלפה האמריקאית הגדולה. סוג זה הוגדר ב-1869 בידי החוקר הצרפתי פול ז'רווה. הוא כלל מין יחיד - Palaeolama mirifica שבמקור הוגדר בידי ג'ורג' גיילורד סימפסון ושויך לסוג Auchenia שבוטל.

המאובנים של הפלאולמה התגלו ברחבי אמריקה בדרום קליפורניה ובפלורידה, שם נמצא הריכוז הגדול ביותר של גמל זה, דרך מקסיקו ואל סלוודור וברחבי אמריקה הדרומית: בארגנטינה, אקוודור, בוליביה, פרגוואי, אורוגוואי, ברזיל, צ'ילה, ונצואלה ופרו.

למה קדומה זאת הייתה גדולה יחסית למיני הלמות הקיימות והגיעה למשקל 190 עד 280 קילוגרם. בדומה לשאר הלמות הייתה חסרת דבשת והייתה בעלת רגליים ארוכות וחזקות שעזרו לה לברוח במהירות מטורפים כמו שנחרבים, ברדלס אמריקני, דוב הבולדוג וזאבים.

יונק זה נכחד מעט לפני תחילת ההולוקן וייתכן שניצוד בידי שבטי פלאו-אינדיאנים.

==קישורים חיצוניים==

קטגוריה:בעלי חיים שתוארו ב-1869
קטגוריה:טקסונים שתוארו בידי פול גרווה
קטגוריה:גמליים פרהיסטוריים
קטגוריה:מגה-פאונה של הפליסטוקן באמריקה הצפונית
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליסטוקן באמריקה הצפונית
קטגוריה:יונקים שחיו בפליסטוקן באמריקה הדרומית
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1869
ג'ודי תומפסון

ג'ודי ריי תומפסון (באנגלית: Jody Rae Thompson; נולדה ב-13 באוגוסט 1976 בוונקובר) היא שחקנית, תסריטאית, במאית ומפיקה קנדית. תפקידה המשמעותי ביותר במשחק היה בגילום דמותה של דבון מור בסדרת המדע הבדיוני "ה-4400".

== פילמוגרפיה ==
=== סדרות טלוויזיה ===
{| class="wikitable"
!שנים
!סדרה
!דמות
!תפקיד
|-
|2005
|Terminal City
|תמרה
|שחקנית במיני סדרה
|-
|2005–2007
|ה-4400
|דבון מור
|שחקנית משנית
|-
|2006
|Blade: The Series
|גליניס
|שחקנית חוזרת בשלושה פרקים
|-
| rowspan="2" |2011
|מקלט באפלה
|פאלון
|שחקנית חוזרת בשלושה פרקים
|-
|שעה מכושפת
|מרלה מרגרט
|שחקנית חוזרת בשלושה פרקים
|-
|2017
|פרויקט MC2 <small>(אנ')</small>
|ג'ני ואליס
|שחקנית משנית
|}

=== סרטי טלוויזיה ===
{| class="wikitable"
!שנים
!סרט טלוויזיה
!דמות
|-
|1997
|Death Game
|טורי
|-
|1998
|Perfect Little Angels
|ג'סטין פרידמן
|-
|1999
|Don't Look Behind You
|מרי
|-
|2002
|Hellraiser: Hellseeker
|טוני
|-
|2003
|A Date with Darkness: The Trial and Capture of Andrew Luster
|איימי
|-
| rowspan="2" |2006
|In Her Mother's Footsteps
|ג'ינה ביירנס
|-
|The Secrets of Comfort House
|מיסי
|-
|2007
|Perfect Child
|מוניקה
|-
| rowspan="2" |2010
|A Trace of Danger
|ג'ינה
|-
|30 Days of Night: Dark Days
|לינה
|-
|2012
|How to Fall in Love
|קלייר ראסל
|-
| rowspan="3" |2014
|Happy Face Killer
|קורה ג'ספרסון
|-
|Heavenly Match
|מרג'ורי קליין
|-
|The Christmas Shepherd
|בת'
|-
|2015
|Watch Your Back
|לואיז המפשייר
|}

=== סרטי קולנוע ===
{| class="wikitable"
!שנה
!סרט
!דמות
|-
|1999
|זעזוע אווירי 2
|סטייסי
|-
|2000
|שנחאי נון
|מארג'י
|-
|2002
|Deadly Little Secrets
|סטייסי
|-
|2009
|Alien Trespass
|לאנה
|-
|2012
|Barricade
|ליאה שייד
|}

=== סרטים קצרים ===
{| class="wikitable"
!שנה
!סרט קצר
!דמות
|הערות
|-
|1999
|Coffee
|לוסי
|
|-
|2007
|Will of the Wisp
|נורה
|במאית, מפיקה, תסריטאית ושחקנית
|-
|2010
|Alyssa
|
|במאית, מפיקה, תסריטאית ושחקנית
|}

==קישורים חיצוניים==
* 

קטגוריה:עורכי קולנוע קנדים
קטגוריה:במאיות קולנוע קנדיות
קטגוריה:תסריטאים קנדים
קטגוריה:מפיקות טלוויזיה קנדיות
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1976
טקסס לייטנינג

טקסס לייטנינג (Texas Lightning) היא חמישיית קאנטרי מוזיקלית מגרמניה.

==היסטוריה==
הלהקה הוקמה ב-1996 אך התחילה להופיע באופן רשמי רק ב-2000. חברי הלהקה קיבלו השראה מהמוזיקאים פטסי קליין וג'וני קאש.

ב-2005 יצא הסינגל הראשון של הלהקה, "Like a Virgin", וב-2006 יצא אלבומה הראשון, "Meanwhile, Back at The Ranch".

ב-2006 ייצגה הלהקה את גרמניה באירוויזיון עם השיר "No No Never" שהיווה את שיר הקאנטרי הראשון שהיה באירוויזיון, והגיע למקום ה-14 עם 36 נקודות. השיר יצא כסינגל בגרמניה, אוסטריה ושווייץ ואף דורג במקומות הראשונים במצעדי הפזמונים במדינות אלו.

ביוני 2006 חברי הלהקה הוכרו כאזרחים לשם כבוד בעיר בייטאון (Baytown) בטקסס.

ב-2009 הם הוציאו את האלבום "Western Bound".

==קישורים חיצוניים==

* 

קטגוריה:נציגי גרמניה באירוויזיון
קטגוריה:משתתפי אירוויזיון 2006
קטגוריה:להקות גרמניות
קטגוריה:להקות קאנטרי
גרמניה באירוויזיון 1970

גרמניה באירוויזיון 1970 השתתפה עם השיר Wunder gibt es immer wieder בביצוע של קטיה אבשטיין.

==לפני האירוויזיון==
===Ein Lied für Amsterdam===
התחרות הלאומית לבחירת נציג גרמניה לאירוויזיון 1970 נערכה באולפני טלוויזיה בפרנקפורט והמנחה הייתה מארי-לואיז שטיינבאואר.

שישה שירים לקחו חלק בתחרות, חבר השופטים כלל שבעה שופטים, בסיבוב הראשון כל אחד מהשופטים העניק נקודה לכל אחד משלושת השירים המועדפים עליו, שלושת השירים שקיבלו את הניקוד הנמוך ביותר הודחו מן התחרות, בסיבוב השני כל אחד מהשופטים העניק נקודה לשיר המועדף עליו מבין שלושת השירים שנשארו בתחרות.

{| class="sortable wikitable" style="margin: 1em auto 1em auto"
|+ style="font-size: bigger;" |
|- bgcolor="#CCCCCC"
! סדר השמעה
! מבצע
! שיר
! סיבוב 1
! סיבוב 2
! מיקום
|-
| 1
| מרי רוס
| "Bei jedem Kuß" (With every kiss)
| 5
| 0
| 2=
|-
| 2
| רוברטו בלאנקו
| "Auf der Kurfürstendamm sagt man "Liebe"" (On the Kurfürstendamm they say "love")
| 1
| -
| 5
|-
| 3
| קירסטי ספרבו
| "Pierre, der Clochard" (Pierre, the clochard)
| 3
| -
| 4
|-
| 4
| פטר בייל
| "Blaue Augen, rote Lippen und kastanienbraunes Haar" (Blue eyes, red lips and chestnut brown hair)
| 0
| -
| 6
|- bgcolor="#FFD700"
| 5
| קטיה אבשטיין
| "Wunder gibt es immer wieder" (Miracles keep happening over and over again)
| 7
| 7
| 1
|-
| 6
| ריינר שנה
| "Allein unter Millionen" (Alone among millions)
| 5
| 0
| 2=
|}

==באירוויזיון==
===נקודות שהוענקו לגרמניה===
{| class="wikitable"
|-
! colspan=5|Points awarded to Germany
|-
!width=20%|10 נקודות
!width=20%|9 נקודות
!width=20%|8 נקודות
!width=20%|7 נקודות
!width=20%|6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
!width=20%|5 נקודות
!width=20%|4 נקודות
!width=20%|3 נקודות
!width=20%|2 נקודות
!width=20%|1 נקודה
|-
| valign="top" |
| valign="top" |
* 
| valign="top" |
* 
| valign="top" |
* 
| valign="top" |
* 
* 
* 
|-
|}

==קישורים חיצוניים==
*[http://natfinals.50webs.com/70s_80s/Germany1970.html סיכום הגמר הלאומי]

קטגוריה:גרמניה באירוויזיון
קטגוריה:מדינות באירוויזיון 1970
קטגוריה:1970 בגרמניה
יהלום לא מלוטש

יהלום לא מלוטש (באנגלית: Uncut Gems) הוא סרט קולנוע מסוג מותחן פשע. הסרט יצא בשנת 2019 ובוים על ידי האחים ג'וש ובני ספדי.

==רקע==
הסרט הוצג תחילה בפסטיבל הסרטים של טליורייד ב-30 באוגוסט 2019. ב-13 בדצמבר הוצג בארצות הברית בהפצה מוגבלת, וב-25 בדצמבר החל להיות מופץ בהפצה רחבה. הסרט הופץ מחוץ לארצות הברית באמצעות שירות נטפליקס בלבד.

הסרט זכה לביקורות חיוביות על התסריט, הבימוי, העריכה, המשחק של אדם סנדלר, והצילום של דאריוס קונג'י. הוא נבחר על ידי National Board of Review לאחד מעשרת הסרטים הטובים ביותר לשנת 2019, ואדם סנדלר נבחר על ידו לשחקן הטוב ביותר.

==עלילה==

בשנת 2010 מצאו כורים מקהילת ביתא ישראל שבאתיופיה אופאל שחור נדיר במכרה וולו שבאפריקה. בשנת 2012 הווארד רטנר המכור להימורים הקים חנות יהלומים ברובע היהלומים במנהטן. רטנר נאבק להחזיר את חובותיו כתוצאה מן ההימורים כולל 100,000 דולר שחייב לגיסו ארנו איש השוק האפור. חייו נעים בין אשתו המנוכרת דינה, שהסכימה להתגרש ממנו אחרי חג הפסח, לבין המאהבת שלו ג'וליה העובדת בחנותו.

שחקן ה-NBA קווין גארנט מגיע לביקור בחנות. הווארד משיג את האופאל האתיופי ומתכנן למכור אותו במכירה פומבית במחיר של מיליון דולר. הוא מציג את אבן האופאל לגארנט, שנעשה אובססיבי כלפיה, ומתעקש להחזיק בה כדי שתביא לו מזל טוב והצלחה בפלייאוף 2012 ב-NBA, בסדרה של בוסטון סלטיקס נגד פילדלפיה. בעל כורחו מסכים לכך הווארד, ומקבל מגארנט ערבון של טבעת אליפות של בוסטון סלטיקס.

גארנט משיב את האופאל ומציע לרכוש אותו תמורת 175,000 דולר בלבד אך הווארד מסרב. רגע לפני שהמכירה הפומבית יצאה לדרך, מגלה הווארד שהאופאל הוערך במחיר נמוך משוויו.

==דמויות==
* אדם סנדלר – הווארד רטנר, תכשיטן יהודי המכור להימורים.
* ג'וליה פוקס – ג'וליה, עובדת של סנדלר והמאהבת שלו.
* אידינה מנזל – דינה, אשתו של הווארד.
* לקית' סטנפילד – דימאני, עוזר של הווארד ומגייס לקוחות.
* קווין גארנט – בתפקיד עצמו, שחקן הבוסטון סלטיקס.
* אריק בוגוסיאן – ארנו, גיסו של הווארד ואיש השוק האפור.
* קית' ויליאמס ריצ'רד – עורך הדין חם המזג של ארנו.
* ג'אד הירש – אביה של אשתו של הווארד.
* מייק פרנצ'סה – גרי, סוכן ההימורים של הווארד.
* נועה פישר – מרסל, בתו של הווארד.
* ג'ונת'ן ארנבייב – אדי, בנו הבכור של הווארד.
* ג’ייקוב איגיילסקי – בני, בנו הצעיר של הווארד
בנוסף, משתתפים בסרט בתפקיד עצמם דה ויקנד, ג'ון אמוס, הראפר "קאש אאוט" וטרינידד ג'יימס. טילדה סווינטון מופיעה בקולה כמנהלת מכירה פומבית בטלפון ונטשה ליון מופיעה בקולה כחברת צוות הסלטיקס.

==קישורים חיצוניים==

* 

* 

==הערות שוליים==

קטגוריה:סרטי 2019
קטגוריה:נטפליקס: סרטים
קטגוריה:סרטי פולחן
הסילמרילים

הסילמרילים (בקווניה, זוהר של אור טהור) הן שלוש אבני חן בעלות תפקיד משמעותי בלגנדריום של טולקין. הסילמרילים נעשו על ידי פאנור, אלף מגזע הנולדור, בוולינור במהלך שנות העצים. הסילמרילים ממלאים תפקיד מרכזי בספרו של טולקין "הסילמריליון".

== היסטוריה בדיונית ==
טולקין מתאר את תולדות הסילמרילים בספרו "הסילמריליון", הסוקר את תולדות הלג'נדריום של הארץ התיכונה.

פאנור, בנו של פינווה, יצר את הסילמרילים מאורם של שני העצים בוולינור. הסילמרלים קודשו על ידי הוולא ורדה, כך שהם ישרפו את ידיו של כל יצור רשע או בן תמותה שייגעו בהם.

יחד עם העכבישה אונגוליאנט, הרס הולא המורד מלקור את שני העצים, והאור הטהור של העצים השתמר רק בסילמרילים. הוולאר לחצו על פאנור לוותר על הסילמרילים כדי שיוכלו לשקם את העצים, אבל הוא סירב. לאחר מכן נודע שמלקור הרג את אביו של פאנור - פינווה המלך העליון על כל הנולדור - וגנב את הסילמרילים. לאחר מעשה זה נמלט מלקור מוולינור למבצרו אנגבד בצפון הארץ התיכונה, והרכיב את הסילמרילים על כתר הברזל שלו.

פאנור זעם על מלקור, אותו כינה בכינוי מורגות' (האויב האפל של העולם בקווניה), ויחד עם בניו נשבע את שבועת פאנור, שחייבה אותם להילחם בכל מי שמנע מהם את הסילמרילים.

פאנור ועוד רבים מהנולדור חזרו לארץ התיכונה במטרה לנקום במורגות' על גנבת הסילמרילים ועל רצח פינווה, אך פאנור מת בקרב כנגד מורגות' זמן קצר לאחר הגעתו לבלריאנד, וכך הוריש לבניו את השבועה. הנולדור נלחמו בבלריאנד שנים רבות, אך בסופו של דבר הנולדור נכשלו בניסיונם להחזיר את הסילמרילים ממורגות' בקרב.

אחד הסילמרילים נלקח בגנבה מכתר מורגות' על ידי ברן ולותין ומאוחר יותר הובא למערב על ידי אארנדיל, בנם של טואור וידריל, ובעלה של אלווינג יורשת ברן ולותיין. הוולא ורדה הפכה את הסילמריל לכוכב בשמיים. שתי אבני החן האחרות נותרו בידיו של מורגות', ונלקחו ממנו רק בסוף מלחמת החרון על ידי הוולאר. אך זמן קצר לאחר מכן הם נגנבו על ידי שניים מבני פאנור - מידרוס ומגלור, כשניסו למלא את שבועת אביהם. אולם התכשיטים שרפו את ידיהם, כפי ששרפו את ידיו של מורגות' בעבר. בתגובה לכך נפל מידרוס לבור לוהט באדמה כשהסילמריל בידו, ומגלור השליך את הסילמריל שלו לים. כך הסילמרילים נשארו, באוקיינוס, באדמה ובשמים.

על פי נבואת מנדוס, בעקבות שיבתו של מורגות' בדאגור דאגורת ("קרב הקרבות" בקווניה), העולם ישתנה והסילמרילים יוחזרו לוולאר. והוולא יבנה תחיה איתם את שני העצים.

==ראו גם==
*הסילמריליון
*מורגות
*שר הטבעות

קטגוריה:הארץ התיכונה
קרויזטוצרוס

קרויזטוצרוס (שם מדעי: Croizetoceros) הוא סוג נכחד של אייל שחי באירופה במשך תקופת הפליוקן עד הפליסטוקן המוקדם שלפני 5.5 עד 1.5 מיליון שנה מזמננו. המאובנים שלו התגלו לראשונה במאה ה-17 בצרפת משרידי קרניים ולסתות גדולות. מרבית המאובנים התגלו ברחבי צרפת וספרד של סוף הפליוקן והפליסטוקן המוקדם ובאוקראינה, פולין ומולדבה מהפליוקן. 
== מאפיינים ==
אייל זה היה בינוני בגודלו והוא הגיע לגובה של מעט פחות ממטר בכתפיים, לאורך 1.5 מטר ולמשקל של 60 קילוגרם בקירוב. קרני האייל דמו לקרני אייל אדום עם 4–5 ענפים שהסתעפו מהמבנה המרכזי ופנו מעלה, דומים בצורתם לקרני האאוקלדוצרוס שחי באותו אזור וזמן. השיניים שלו היו נמוכות יחסית ובחלק מהממצאים הכילו סימני שחיקה מלעיסת עשבים.

סוג זה היה קרוב לסוג אייל, ובעבר השתייך אליו כתת-סוג. במשך הזמן הועבר לכמה סוגים שונים Cataglochis, Anoglochis ו-Polycladus עד שהוגדר בשנת 1970 בידי החוקר הנורוגי היינץ שהעביר אותו על סמך הבדלים מולקולריים לשאר הסוגים. הוא השתייך לשבט איילים (Cervini) שבקבוצת איילי העולם הישן, לצד הסוג אייל.

== מינים ==
* Croizetoceros proramosus 
* Croizetoceros ramosus
==קישורים חיצוניים==

קטגוריה:אייליים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליוקן באירופה
קטגוריה:יונקים שחיו בפליסטוקן באירופה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפליסטוקן
הנרי דוורשאק

הנרי קלרנס דוורשאק הבן (באנגלית: .Henry Clarence Dworshak, Jr; 29 באוגוסט 1894 – 23 ביולי 1962) היה פוליטיקאי אמריקאי שכיהן כחבר הקונגרס של ארצות הברית מטעם מדינת איידהו, תחילה בבית הנבחרים ואחר כך בסנאט.

== ביוגרפיה ==
דוורשאק נולד בדולות' שבמינסוטה. הוא למד בבתי הספר הציבוריים המקומיים ולמד את סחר ההדפס. במהלך מלחמת העולם הראשונה הוא שירת כסרג'נט בגדוד מקלעי הנ"מ הרביעי בחיל המשלוח של צבא ארצות הברית. לאחר המלחמה ניהל דוורשק עסק של אספקת דפוס בדולות'.

בשנת 1924 הוא עבר מערבה לבארלי שבאיידהו, כדי להיות המו"ל והעורך של העיתון "Burley Bulletin", עיתון חצי-שבועי במחוז קאסיה. דווארשק החל את הקריירה הציבורית שלו כשנבחר לנשיא איגוד העריכה של איידהו ב-1931, והוא היה חבר בולט ב"לגיון האמריקאי", ארגון של יוצאי צבא בארצות הברית וברוטרי אינטרנשיונל. הוא גם היה חבר בתנועת הבונים החופשיים ובמסדר הנדיב והמגן של האיילים הקנדיים (Benevolent and Protective Order of Elks).

ב-1936 התמודד דוושאק לבית הנבחרים של ארצות הברית מטעם מחוז הקונגרס השני של איידהו, אך הפסיד לדייוויד וורת' קלארק המכהן. שנתיים לאחר מכן התמודד קלארק בהצלחה לסנאט האמריקאי וניצח, ודוושאק נבחר במקומו לבית הנבחרים ב-1938. הוא נבחר מחדש לקונגרס של ארצות הברית ב-1940, ב-1942 וב-1944.

הסנאטור הרפובליקני ג'ון וו. תומאס נפטר בעודו מכהן בנובמבר 1945, ומושל איידהו הדמוקרטי צ'ארלס גוסט התפטר במטרה למלא את מקומו של תומאס בסנאט. גוסט לא הצליח לזכות במועמדות מפלגתו, המפלגה הדמוקרטית, בבחירות המיוחדות לסנאט. מועמד המפלגה הדמוקרטית, ג'ורג' דונארט, הפסיד בבחירות שנערכו בנובמבר 1946 לדוורשאק, והאחרון נבחר להשלים את כהונתו את תומאס בסנאט. שנתיים לאחר מכן, דוורשאק הפסיד בעצמו לברט מילר, לשעבר התובע הכללי של איידהו.

מילר נפטר מתוצאה מהתקף לב באוקטובר 1949 לאחר תשעה חודשים בלבד בתפקיד, ודוורשאק מונה למלא את מקומו עד לקיום בחירות מיוחדות בידי המושל צ'ארלס ארמינגטון רובינס. דוורשאק זכה בבחירות מיוחדות שהתקיימו ב-1950, ונבחר לכהונה מלאה בסנאט ב-1954 ולעוד אחת שש שנים מאוחר יותר ב-1960. דוורשאק, שדגל בהתבדלות, עמד איתן נגד התערבות צבאית מצד הכוחות המזוינים של ארצות הברית מעבר לים. הוא הצביע בעד חוק זכויות האזרח מ-1957 אך לא הצביע על חוק זכויות האזרח של שנת 1960.

באופן אירוני, גם דוורשאק עצמו מת כתוצאה מהתקף לב בלשכתו שבגבעת הקפיטול בעודו מכהן כסנאטור ביולי 1962. הוא נטמן בבית הקברות הלאומי ארלינגטון שבווירג'יניה.

== קישורים חיצוניים ==

* 
* 

== הערות שוליים ==

קטגוריה:חוגרים אמריקאים במלחמת העולם הראשונה
קטגוריה:חברי בית הנבחרים של ארצות הברית מאיידהו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאיידהו
קטגוריה:סנאטורים חברי המפלגה הרפובליקנית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1894
קטגוריה:אמריקאים שנפטרו ב-1962
מפרצון בריטן

מבט מהאוויר על האי אלכסנדר
מפרצון בריטן (באנגלית: Britten Inlet) הוא מפרצון מלא קרח בדרום האי אלכסנדר, שבאנטארקטיקה.

המפרצון הוא המפרץ היחיד בחצי האי מונטוורדי (המפרץ מצוי בצידו הדרום-מערבי של חצי האי).

את המפרצון מכסה מדף הקרח בריטן.

== היסטוריה ==
=== גילוי ומיפוי המפרצון ===

המפרצון מופה מצילומי לוויין לנדסט של ארצות הברית בינואר 1973. המיפוי התבצע על ידי הסקר האנטארקטי הבריטי.

=== מקור השם ===

שמו של המפרצון ניתן לו בשנת 1977 על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין הבריטי בנג'מין בריטן; וזאת בדומה לאתרים רבים נוספים באזור, שקיבלו שמות של מלחינים או של יצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:1962 מפרצון בריטן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122953 מפרצון בריטן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1874&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון בריטן] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25606430 מפת אזור מפרצון בריטן]

== הערות שוליים ==

בריטן
מדף הקרח בריטן

מדף הקרח בריטן (באנגלית: Britten Ice Shelf) הוא מדף קרח קטן בדרום האי אלכסנדר, שבאנטארקטיקה. 

המדף מכסה את מפרצון בריטן שבחצי האי מונטוורדי (המפרץ מצוי בצידו הדרום-מערבי של חצי האי).

== היסטוריה ==
=== גילוי ומיפוי מדף הקרח===
מפרצון בריטן ומדף הקרח מופו מצילומי לוויין לנדסט של ארצות הברית בינואר 1973. המיפוי התבצע על ידי הסקר האנטארקטי הבריטי.

=== מקור השם ===
שמו של מדף הקרח ניתן לו בשנת 1977 על ידי הוועדה המייעצת לשמות אנטארקטיים של בריטניה.

מדף הקרח, והמפרצון בו הוא מצוי נקראו על שמו של המלחין הבריטי בנג'מין בריטן; וזאת בדומה לאתרים רבים נוספים באזור, שקיבלו שמות של מלחינים או של יצירות מוזיקליות.

== ראו גם ==

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] , U.S. Geological Survey Geologic Investigations Series Map I–2600–C, 1 map sheet, 28-p</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:18811 מדף הקרח בריטן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=135906 מדף הקרח בריטן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1873&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדף הקרח בריטן] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25623808 מפת אזור מדף הקרח בריטן]
* [https://geographic.org/geographic_names/antname.php?uni=18811&fid=antgeo_128 תצלום לוויין של אזור מדף הקרח בריטן]

== הערות שוליים ==

בריטן
בריטן
קרחון סיבליוס

קרחון סיבליוס (באנגלית: Sibelius Glacier) הוא קרחון בחלק הצפוני של האי אלכסנדר, שבאנטארקטיקה.

אורכו של הקרחון 19 קילומטרים ורוחבו 10 קילומטרים.

הקרחון נשפך אל תוך הדום הקרח מוצרט 16 קילומטרים דרומית מערבית להר סטיבנסון.

== היסטוריה ==
=== גילוי ומיפוי הקרחון ===

הקרחון התגלה לראשונה מן האוויר, על ידי המשלחת הבריטית אל ארץ גרהאם בשנת 1937.

הקרחון מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון נתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של המלחין הפיני ז'אן סיבליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13795 קרחון סיבליוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13238&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סיבליוס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13795&fid=antgeo_121 תצלום לוויין של אזור קרחון סיבליוס]
* [https://www.genealogia.fi/place/placeante.htm אתרים באנטארקטיקה הקשורים לפינלנד]
* [https://www.meteoblue.com/en/weather/current/sibelius-glacier_antarctica_6625268 מזג אוויר נוכחי עדכני עבור קרחון סיבליוס]
** [https://www.meteoblue.com/en/weather/14-days/sibelius-glacier_antarctica_6625268 תחזית מזג אוויר עדכנית ארוכת טווח עבור קרחון סיבליוס]

== הערות שוליים ==

סיבליוס
קטגוריה:ז'אן סיבליוס
תמונות (פילוסטרטוס)

"תמונות" (ביוונית: Εἰκόνες, תעתיק: אייקונס) הם חיבורים ביוונית עתיקה המתארים ומסבירים יצירות אמנות שונות, שנכתבו על ידי שני מחברים מהמאה ה-3 לספירה, שניהם ידועים בשם פילוסרטוס.

שני הכרכים הראשונים (האחד מורכב ממבוא ו-31 פרקים והשני מ-34 פרקים) מיוחסים לרוב לפילוסטרטוס מלמנוס, או אולי לחותנו המפורסם יותר פילוסטרטוס מאתונה. "תמונות" מתארים לכאורה 65 יצירות אמנות שראה פילוסטרטוס בנאפולי. היצירה כולה ממוסגרת במונחים של הסבר האמנות, סמליה ומשמעותה, לקהל צעיר. המחבר מציין במבוא כי בנו בן העשר של המארח שלו היה הגורם המידי ליצירת החיבור וכי המחבר יבנה את הספר וכל אחד מפרקיו כאילו הם פונים לילד הזה.

כרך שלישי (המורכב מ-17 פרקים) נכתב על ידי נכדו של פילוסטרטוס מלמנוס, הידוע כפילוסטרטוס הצעיר.

==קישורים חיצוניים==
<div class="mw-content-ltr">
*[http://www.theoi.com/Text/PhilostratusElder1A.html Imagines by Philostratus of Lemnos]. Full text of the Loeb English translation at the Theoi Classical Texts Library
*[http://www.theoi.com/Text/PhilostratusYounger.html Imagines by Philostratus the Younger]. Full text of the Loeb English translation at the Theoi Classical Texts Library
</div>

==הערות שוליים==

קטגוריה:ספרי המאה ה-3
קטגוריה:רומא העתיקה: תרבות
קטגוריה:יוון העתיקה: ספרות והיסטוריוגרפיה
קטגוריה:ספרות בשפה היוונית
מפרצון שוברט

מפרצון שוברט (באנגלית: Schubert Inlet) הוא מפרצון מכוסה קרח בחוף המערבי של האי אלכסנדר שבאנטארקטיקה.

המפרצון ממוקם בין הרי קולברט (שמצפון למפרצון), והרי וולטון (שמדרום למפרצון).

רוחב פתחו של המפרצון 9 קילומטרים ואורכו (כניסתו ליבשת 29 קילומטרים).

המפרצון סמוך למדף הקרח וילקינס (הנמצא ממערב לו), והקרח מכסה אותו בכל ימות השנה.

== היסטוריה ==
=== גילוי ומיפוי המפרצון ===

המפרצון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של המפרצון נתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין האוסטרי פרנץ שוברט; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== לקריאה נוספת ==

<div class="mw-content-ltr">• M. Braun, A. Humbert, and A. Moll, [https://core.ac.uk/download/pdf/25754903.pdf Changes of Wilkins Ice Shelf over the past 15 years and inferences on its stability] , The Cryosphere, 3, 41–56, 2009 www.the-cryosphere.net/3/41/2009/</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13414 מפרצון שוברט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12863&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון שוברט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

שוברט
קטגוריה:פרנץ שוברט
LuckyChap Entertainment

LuckyChap Entertainment היא חברת הפקות קולנוע וטלוויזיה שנוסדה על ידי השחקנית מרגו רובי, בעלה טום אקרלי, ג'וז'י מק'נמרה וסופיה קר בשנת 2014. 
== רקע ==
ל-LuckyChap Entertainment יש עסק שיתוף פעולה עם האחים וורנר וחטיבת הטלוויזיה של האחים ורנר, לפיתוח והפקת סרטים וסדרות טלוויזיה.<ref></ref><ref></ref>

החברה שמה לה כמטרה קידום של סיפורי נשים, המתוארים מנקודת מבט נשית, תחום אשר אינו זוכה לדגש בתעשייה הקולנוע עקב מיעוט של במאיות ותסריטאיות..<ref></ref>

הסרט הראשון שהופץ על ידי החברה הוא אני, טוניה, על חייה של טוניה הארדינג. הסרט זכה בפרס אוסקר אחד והיה מועמד לשלושה.<ref></ref> 

החברה הפיקה סרטים נוספים כולל את,טרמינל<ref></ref> ,ארץ החלומות.<ref></ref> ואת ציפורי טרף, עבור האחים וורנר, שתקציבו הגיע לתקציב של 95 מיליון דולר והוא מההפקות היקרות ביותר של החברה.<ref></ref> 

בשנת 2020 החברה הפיצה את צעירה מבטיחה, בכיכובה של קארי מאליגן ובבימויה של אמרלד פנל.<ref></ref>. הסרט זכה בפרס אוסקר אחד והיה מועמד לחמישה.

החברה מפתחת יחד עם Mattel וחברת Warner Bros עיבוד קולנועי של ברבי, בבימויה של גרטה גרוויג ובכיכובה של מרגו רובי.<ref></ref> LuckyChap, גם חתמה על הסכם הפקה משותפת עם MGM, על מנת להפיק עיבוד מחודש של פצצה על טנק.<ref></ref>

== סרטים ==
{| class="wikitable"
! שנה 
! סרט
! במאי/ת
! הכנסות (ברחבי העולם) 
! הערות 
|-
| 2017 
! אני, טוניה
| קרייג גילספי 
| 53.9 מיליון דולר 
| מועמד לשלושה פרסי אוסקר, זכה בפרס אחד בקטגוריית שחקנית המשנה הטובה ביותר
|-
| 2018 
! טרמינל
| ווהן שטיין 
| 626,245 דולר 
|
|-
| 2019 
! ארץ החלומות
| מיילס ג'וריס-פיירפיט 
| 11,896 דולר
|
|-
| 2020 
! ציפורי הטרף
| קתי יאן 
|201.8 מיליון דולר
|
|-
| 2020
! צעירה מבטיחה
| אמרלד פנל 
|16.3 מיליון דולר
|מועמד לחמישה סרטי אוסקר, זכה בפרס אחד בקטגוריית התסריט המקורי הטוב ביותר
|-
| 
! ברבי
| גרטה גרוויג 
|
|
|-
|}
== טלוויזיה ==
{| class="wikitable sortable"
! שנה 
! סדרה
! רשת 
! הערות 
|-
| 2019–הווה 
! פני בובה
| הולו 
|
|-
|}
== קישורים חיצוניים ==

== הערות שוליים ==

קטגוריה:חברות אמריקאיות להפקת סרטים
פסל וגה פסל II

פסל וגה פסל II (בצרפתית: Facel Vega Facel II, קרוי גם: FACEL VEGA II) היא מכונית ספורט בתצורת קופה בסגנון גראן טוריסמו מתוצרת יצרנית הרכב הצרפתית Facel Vega אשר יוצרה בין השנים 1961–1964.

=="פסל וגה פסל II"==

* יוצרו 180 יחידות.
* 2 דלתות קופה.
* נוסעים: 2+2.
* מנוע קדמי.
* סוג הנעה: הנעה אחורית.
* דגם "פסל וגה פסל II" צולם לסרטי הטלוויזיה: "L'Homme à la valise" שיצא לאקרנים בשנת 1967, לסרט "Poor Man, Rich Man" שיצא לאקרנים בשנת 1976 ולסרט "Mes amis, mes amours, mes emmerdes" שיצא לאקרנים בשנת 2015.

== תמונות ==
<gallery mode="packed" heights="120">
קובץ:Facel Vega Facel II (23879768617).jpg | "פסל וגה פסל II"
קובץ:Facel Vega Facel II (26317933467).jpg | "פסל וגה פסל II"
קובץ:070707-131838.jpg | "פסל וגה פסל II"
קובץ:Facel Vega Facel II (40477381904).jpg | משמאל: "פסל וגה פסל II", מימין דופין
קובץ:Facel Vega Facel II rear.jpg | "פסל וגה פסל II"
קובץ:Paris - Retromobile 2013 - Facel Vega Facel II - 001.jpg | "פסל וגה פסל II"
קובץ:Paris - Retromobile 2013 - Facel Vega Facel II - 003.jpg| "פסל וגה פסל II"
קובץ:Facel Vega Facel II 1962-64 (15650079199).jpg | "פסל וגה פסל II" - מבט לתא הנהג ולוח מחוונים
</gallery>

==ראו גם==
* פסל וגה FVS
* פסל וגה פסל III

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות גראן טוריסמו
קטגוריה:דגמי מכוניות שהושקו ב-1961
קטגוריה:מכוניות צרפתיות
פסל II
פסל וגה פסל III

פסל וגה פסל III (בצרפתית: Facel Vega Facel III) היא מכונית ספורט בתצורת קופה מתוצרת יצרנית הרכב הצרפתית Facel Vega אשר יוצרה בין השנים 1963–1964.

=="פסל וגה פסל III"==

* יוצרו 625 יחידות (192 יחידות בתצורת קבריולה).
* 2 דלתות קופה.
* בדגם קופה: נוסעים: 2+2, בדגם קבריולה: 2.
* מנוע קדמי 1.8 ליטר מתוצרת וולוו מדגם וולוו 1800 p.
* מנוע קירור מים.
* סוג הנעה: הנעה אחורית.
* תמסורת ידנית מתוצרת וולוו.
* קיבולת מכל דלק - 63.6 ליטר.
* יחס כוח / משקל: 100.55 כ"ס לטון.
* דגם "פסל וגה פסל III" בתצורת קבריולה צולם לסרט הטלוויזיה "Sébastien parmi les hommes" שיצא לאקרנים בשנת 1968.

== תמונות ==
<gallery mode="packed" heights="120">
קובץ:Facel3.jpg | "פסל וגה פסל III"
קובץ:1963 Facel Vega III - green - rvr (4637121981).jpg | "פסל וגה פסל III", שנת 1963
קובץ:Facel-III-ar.jpg | "פסל וגה פסל III"
קובץ:1963 Facel Vega III - green - int (4637122585).jpg | "פסל וגה פסל III", שנת 1963 - מבט ללוח מחוונים
קובץ:Facel Vega Cabriolet Facel III 1778cc 1963.JPG | "פסל וגה פסל III" - קבריולה
קובץ:Facel Vega Facel III cabriolet Luxembourg.jpg | "פסל וגה פסל III" - קבריולה
קובץ:Facel III decapotable Montlhéry.jpg | "פסל וגה פסל III" - קבריולה
</gallery>

==ראו גם==
* פסל וגה FVS
* פסל וגה פסל II
==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1963
קטגוריה:מכוניות צרפתיות
פסל III
יחסי אוסטריה–הודו

יחסי אוסטריה–הודו מתייחס ליחסים הדו-צדדיים בין אוסטריה לבין הודו. היחסים בין המדינות כוננו במאי 1949 על ידי ראש ממשלת הודו ג'ווהרלל נהרו וקנצלר אוסטריה לאופולד פיגל.<ref></ref> מבחינה היסטורית, הקשרים ההודו-אוסטריים היו חזקים במיוחד והודו התערבה ביוני 1953 לטובת אוסטריה תוך כדי משא ומתן עם ברית המועצות על הסכם המדינה האוסטרית.<ref></ref> להודו יש שגרירות בווינה, בירת אוסטריה, אשר במקביל מוסמכת בור משרדי האו"ם בעיר.<ref></ref> אוסטריה מיוצגת בהודו על ידי השגרירות וועדת המסחר בניו דלהי, הבירה ההודית, כמו גם קונסוליות של כבוד במומבאי, כלכותה, צ'נאי וגואה.<ref></ref>

== יחסים כלכליים ==
על פי שגרירות הודו בווינה, הודו ייצאה סחורות בשווי 558.72 מיליון אירו ב-2011, דבר אשר היה גידול של 210% בעשור הראשון של המאה העשרים ואחת. ב-2011, הודו ייבאה סחורות בשווי 817.74 מיליון אירו מאוסטריה, דבר אשר היווה גידול על ידי 320% בעשור 2002-2011.<ref></ref>

מספר גדול של תיירים הודיים ביקר באוסטריה בכל שנה. ב-2013, מעל 25,000 הודים ביקרו בבירה האוסטרית וינה, עיר מפורסמת באופרה, בתי קפה וחיי לילה.<ref></ref>

== תפיסות ==
אוסטריה היא ישות בלתי ידועה עבור הרוב המכריע של ההודים.

פרסי האקדמיה שזכה ב-1959 המחזמר "צלילי המוזיקה", הפופולרי ביותר בקרב האוכלוסייתה האנגלופונית האנגלו-הודית, הובילה לכך שאוסטריה נקשרה לגרמניה ושווייץ.

==קישורים חיצוניים==

== הערות שוליים ==
איכתיתריום

איכתיתריום (שם מדעי: Ictitherium) הוא סוג של יונק טורף נכחד ממשפחת הצבועיים שחי מאמצע המיוקן עד תחילת הפליוקן שלפני 12.7–5.3 מיליון שנה מזמננו ברחבי אירואסיה ובחלק מאפריקה. סוג צבוע זה הוגדר ב-1848 בידי החוקר יוהאן אנדראס ווגנר , והוא כלל מספר מינים. זהו סוג קדום המצוי בתת-משפחה ייחודית - Ictitheriinae.

המאובנים שלו התגלו בין השאר באפגניסטן, סין, צרפת, יוון, קירגיזסטן, מולדובה, רוסיה, טג'יקיסטן, טורקיה, אוקראינה ובאפריקה בצ'אד, קניה, מרוקו ודרום אפריקה.

==מאפיינים==
האיכתיתריום היה אחד מהקטנים ומהקדומים שבצבועיים מעולם ובמראהו דמה יותר לזבד אפריקני או לגחן. הוא הגיע עד לאורך 1.2 מטר ולמשקל 20 קילוגרם בממוצע. הוא היה בעל מבנה גוף מוארך, רגליים קצרות מאוד וזנב ארוך שהותאם אולי ליציבה על עצים. מבנה השיניים שלו הותאם לאכילת חרקים, ואולי הוא ניזון בדומה לצבועון הרעמה המודרני מטרמיטים. שיניו היו חלשות מאוד יחסית לצבועים שהתפתחו אחריו ושעוצבו לקריעת בשר וניפוץ עצמות.

מאובני האיכתיתריום התגלו בכמה אזורים בריכוזים גבוהים, כך שמדובר בבעל חיים חברתי בדומה לצבוע המנומר. ייתכן שכך התגונן מטורפים גדולים שחיו בתקופתו כמו הברבורופליס, ההאינדון והאמפיקיון.

==קישורים חיצוניים==

שלד האיכתיתריום

קטגוריה:צבועיים פרהיסטוריים
קטגוריה:יונקים שחיו בנאוגן באסיה
קטגוריה:יונקים שחיו בנאוגן באפריקה
קטגוריה:טורפים שחיו בנאוגן
כסמפורתטיס

כסמפורתטיס המכונה צבוע אצן (שם מדעי: Chasmaporthetes; משמעות השם: "משמיד/מחסל התהום", עקב הימצאותו בגרנד קניון) הוא סוג נכחד של טורף, בן למשפחת הצבועיים. הכסמפורתטיס התקיים מהפליוקן עד לסוף הפליסטוקן, לפני 4.9–0.78 מיליון שנה, ומאובניו נתגלו באירואסיה, אפריקה ואמריקה הצפונית, אליה היגר המין Chasmaporthetes ossifragus דרך ברינגיה, והם הוגדרו בשנת 1921 בידי החוקר האמריקאי אוליבר פרי היי .

הכסמפורתטיס היה צבוע קרוב לצבועון הרעמה והיה ממיני צבועים בעלי מבנה "דמוי-כלב". הם היו בעלי מבנה הקל, רגליים ארוכות ולסתות בינוניות בעוצמת נשיכתם. אף על פי כן נחשב הכסמפורתטיס לגדול יחסית, כשהגיע לגובה 90 סנטימטרים ולמשקל של 30 עד 60 קילוגרם בממוצע. כמו רוב הצבועים חי הכסמפורתטיס בחבורות גדולות שככל הנראה צדו במשותף. מבנה שיניו הקדם-טוחנות ושל לסתותיו הותאם בעיקר לאכילת בשר, אך לא ללעיסת עצמות.

באמצעות מבנה רגליו יכול היה הכסמפורתטיס להגיע למהירויות גבוהות, בדומה לברדלס או לזאב הטלוא, והוא ניזון ממיני פרסתנים מהירים, כגון אנטילופות נכחדות כמו אנטילוקפריים, הצבי Gazella borbonica ו-Procamptoceras. ייתכן שבאמריקה ניזון אף מהמרמיטה הענקית Paenemarmota. הכסמפורתטיס התחרה בטורפים המקומיים, כגון ברדלס ענק, הכלב בורופאגוס וזאב הבלהות. ייתכן גם שחטף להם טרף, בדומה לצבועים המודרניים.

==מינים==
* Chasmaporthetes lunensis
* Chasmaporthetes ossifragus
* Chasmaporthetes borissiaki
* Chasmaporthetes australis
* Chasmaporthetes bonisi
* Chasmaporthetes exitelus
* Chasmaporthetes nitidula
* Chasmaporthetes melei
* Chasmaporthetes gangsriensis

==קישורים חיצוניים==

קטגוריה:בעלי חיים שתוארו ב-1921
קטגוריה:טקסונים שתוארו בידי אוליבר פרי היי
קטגוריה:צבועיים פרהיסטוריים
קטגוריה:יונקים שחיו בפליוקן באסיה
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באסיה
קטגוריה:יונקים שחיו בפליסטוקן באמריקה הצפונית
קטגוריה:מגה-פאונה של הנאוגן באפריקה
קטגוריה:מגה-פאונה של הפליסטוקן באירואסיה
קטגוריה:מגה-פאונה של הפליסטוקן באמריקה הצפונית
קטגוריה:טורפים שחיו בפליוקן
קטגוריה:טורפים שחיו בפליסטוקן
קטגוריה:מאובני טקסונים שתוארו ב-1921
בית החולים ליישנשאן

בית החולים ליישנשאן (בסינית: 雷神 - "ליישן") הוא בית חולים לשעת חירום שנבנה בסין בתגובה להתפרצות נגיף קורונה-ווהאן. הבנייה החלה בערב ה־25 בינואר 2020 והסתיימה ב-8 בפברואר.

== אטימולוגיה ==
השם "ליישן" (雷神) מתייחס לליגונג, אל בדת הסינית, שמעניש את שני בני התמותה הארציים האשמים בפשעים סודיים ומעניש גם רוחות רעות שהשתמשו בידע שלהן על הדאואיזם כדי לפגוע בבני אדם.<ref name="fishss"></ref><ref name="duckss"></ref>

== היסטוריה ==
ב־25 בינואר 2020, החליטה עיריית ווהאן להקים בית חולים נוסף על בית החולים חוושנשאן בשם "בית החולים ליישנשאן". בית חולים זה ממוקם בחניון מספר 3 של כפר האתלטים במחוז ג'יאנגקסיה. ב־27 בינואר הודיעה הוועדה הלאומית לפיתוח ורפורמה על הקצאת 300 מיליון יואן לסבסוד הקמת בית החולים חוושנשאן ובית החולים ליישנשאן.<ref></ref> באותו יום הודיע תאגיד הרשת הממשלתי של סין שיתרום חומרי בנייה בשווי 60.28 מיליון יואן לבניית שני בתי החולים.<ref></ref>

== ראו גם==
* בית חולים שדה
* בית החולים חוושנשאן
* המרכז הרפואי האזורי דבי מאונטיין

==קישורים חיצוניים==

== הערות שוליים ==

קטגוריה:ווהאן: מבנים
קטגוריה:הרפובליקה העממית של סין: בתי חולים
קטגוריה:מגפת הקורונה ברפובליקה העממית של סין